Zuma betaal glo gedeelte van Nkandla-geld terug | Maroela Media
Pres. Jacob Zuma het glo R7.8 miljoen terugbetaal as deel van die bedrag wat aan nie-sekuriteitsopgraderings by sy privaat Nkandla-woning bestee is.
Volgens verskeie mediaberigte het 'n woordvoerder van die Nasionale Tesourie bevestig die geld is in die nasionale inkomstefonds inbetaal. Dit is egter nie duidelik wanneer die betaling gedoen is nie. Yolisa Tyantsi, waarnemende woordvoerder vir die tesourie, kon nie onmiddellik Maandag vir kommentaar bereik word nie.
Die Tesourie het in Junie bevind Zuma moet R7,8 miljoen van die geld, wat aan sy Nkandla-woning bestee is, aan die staat terugbetaal. Die konstitusionele hof het op 31 Maart vanjaar bevind Zuma het versuim om die Grondwet te handhaaf of sy presidensiële plig na te kom, toe hy Thuli Madonsela, die openbare beskermer (OB), se bevindinge en regstellende stappe in haar Nkandla-verslag geïgnoreer en van die hand gewys het.
Zuma is aangesê om 'n "redelike persentasie" van die geld terug te betaal wat aan nie-sekuriteitsopgraderings soos die beeskraal, amfiteater en swembad by sy woning bestee is. Die Nasionale Tesourie moes die bedrag bepaal.
Maroela Media het vroeër berig die Tesourie het bevind Zuma moet 87,94% van die 2009-prys van die bogenoemde nie-sekuriteitsopgraderings betaal en het dit op R7 814 155 bereken. Die OB het destyds in haar verslag oor Nkandla bevind nie-sekuriteitsopgraderings van meer as R12 miljoen is aan Zuma se Nkandla-woning gedoen. Die totale koste vir Nkandla het meer as R246 miljoen beloop.
Invoice en Kwitansie?
Yip sien is glo?
Lekker man lkekker,hoewel dit eintlik ook net deel van n deposito is.maar ons bly mos in die Nuwe Suid-Afrika.
Hoop belasting op byvoordele word in berekening gebring.
R7.8m bly nog steeds 'n winskopie vir so 'n huisie van 'n paleisie. Mooi so ou zumpie, lyk my jy het die jackpot geslaan. R7.8m is darem baie om sommer net so uit jou gatsak te haal. Hehehehe!!!!